गुवाहाटी, 1 आगष्ट 2022: दिसपुरनि MLA अतुल बरानि थाग्रा न’निफ्राय थाइजौ खावनायनि दायाव सासे सुबुंआ जोबथेसालियाव थांनांदों।  दिनै MLA अतुल बरानि थाग्रा न’निफ्राय थाइजौ खावनानै जानायनि जाहोनाव जोबथेसालियाव थांनांनाय सुबुंनि मुंखौ सुभाष बर्मन होन्नानै मिथिनाय जादों।  सुलुंनि बादिब्ला, MLA अतुल बराआ दिनै मोनसे समाव गावनि थाग्रा न’खौ नागारलांनायनि उनावनो सुभाष बर्मन मुंनि सुबुंआ हरखाब थाइजौखौ खावनानै जादोंमोन।  खौरांगिरिनि सिगाङाव बे जाथायनि सायाव MLA अतुल बराआ फोरमायनाय बादिब्ला, एम एल ए थाग्रा न’खौ नागारथ’नाय समाव बे जाथाया नुजाथिदों ।  नाथाय बे जाथाया एसेबां गिदिर नङामोन होन्नानै एम एल ए बराआ बुङो।  मखनो गोनांदि, थाइजौ खावग्रा सुभाष बर्मनआ एम एल ए थाग्रा न’नि साखाथियाव गंसे जेर’क्स दकान दंमोन ।  बे समावनो MLA अतुल बरानि न’नि लांगोनायाव थानाय गोमोन थाइजौखौ खानानै जाखुमादोंमोन ।  उनाव बेखौ मिथिनानै MLA अतुल बरानि बिथोन बादियै पुलिसआ जोबथेसालियाव लाङो। 